Fundargerð 26. fundur skipulagsnefndar Svalbarðsstrandarhrepps 2010 - 2014 , haldinn í ráðhúsinu Svalbarðseyri , þriðjudaginn 30. apríl 2013 kl. 17:00 . Fundinn sátu : Anna Fr. Blöndal formaður , Stefán H. Björgvinsson varaformaður , Sigurður Halldórsson 2. varamaður og Jón Hrói Finnsson sveitarstjóri . Fundargerð ritaði : Jón Hrói Finnsson , Sveitarstjóri . 1. 1304001 - Deiliskipulag vinnubúða vegna VaðlaheiðargangaÁður á dagskrá á 25. fundi skipulagsnefndar þann 3. apríl 2013 . Lagðar fram tillögur að deiliskipulagi vegna Vaðlaheiðarganga og vinnubúða verktaka á framkvæmdatíma þeirra , unnar af Teiknistofu Arkitekta , Gylfa Guðjónssyni og félögum ehf. og Verkfræðistofu Norðurlands ehf . Skipulagsnefnd leggur til við sveitarstjórn að skipulagstillögurnar verði samþykktar til auglýsingar . 2. 1107010 - Deiliskipulag KotabyggðarÁður á dagskrá 24. fundar skipulagsnefndar . Greinargerð og uppdráttur hafa verið uppfærð með hliðsjón af umræðum á 24. fundi . Skipulagsnefnd mælist til þess að skipulagstillagan með áorðnum breytingum verði auglýst skv. 41. gr . Skipulagslaga nr. 123 / 2010 . Skipulagsnefnd áréttar að samþykkt skipulagsins er háð útfærslu á kvöðum um réttindi og skyldur lóðarhafa í kaup - og leigusamningum , sbr. fyrirliggjandi tillögu að grein um þetta efni . 3. 1304016 - Umsókn um heimild fyrir viðbyggingu við reykhúsÍ bréfi frá 22. apríl óskar Þröstur Sigurðsson hjá Opus teikni - og verkfræðistofu , fyrir hönd Kjarnafæðis ehf. , eftir heimild skipulagsnefndar til að byggja viðbyggingu við norðurgafl núverandi reykhúss sem merkt er nr. 4 á meðfylgjandi uppdrætti . Ekkert deiliskipulag er í gildi á svæðinu , en framkvæmdin er í samræmi við gildandi aðalskipulag og það byggðarmynstur sem fyrir er á Eyrinni . Framkvæmdin er jafnframt í samræmi við þær tillögur að deiliskipulagi sem unnið er að sbr. 6. lið í fundargerðinni . Skipulagsnefnd fellst á að veita heimild fyrir húsbyggingunni með vísan til 44. greinar skipulagslaga nr. 123 / 2010 um grenndarkynningu framkvæmdar . Þar sem sýnt þykir að framkvæmdin varði ekki hagsmuni nágranna hvað varðar landnotkun , útsýni , skuggavarp eða innsýn samþykkir skipulagsnefnd að nýta heimild í 3. mgr. greinarinnar til að falla frá grenndarkynningu . 4. 1304015 - Umsókn um stofnun lóða út úr landspildu nr. 152900 Í tölvupósti frá 22. apríl 2013 óskar Máni Guðmundsson , fyrir hönd Félagsbúsins Halllandi ehf. eftir umsögn sveitastjornar um fyrirhugaða stofnun þriggja m 2 íbúðarlóða út úr landspildu með landnr . 152900 í landi Halllands , skv. meðfylgjandi uppdrætti frá 17.04.13 . Landspildan er á íbúðarsvæði ÍB 21 sem skilgreint var með breytingu á aðalskipulagi Svalbarðsstrandarhrepps 2008 - 2020 og auglýst í stjórnartíðindum þann 29.10.12 . Fyrirhugað er að lóðirnar fái nöfnin Hallland 5 , Hallland 6 og Hallland 7 . Óskað er eftir heimild til að stofna nú þegar landspilduna Hallland 7 en Hallland 5 og 6 verða tímabundið notaðar undir vinnubúðir Ósafls sf. vegna Vaðlaheiðarganga . Skipulagsnefnd samþykkir erindið . 5. 1106007 - Deiliskipulag Eyrarinnar á SvalbarðseyriÁður á dagskrá 25. fundar skipulagsnefndar þann 3. apríl 2013 . Þann 22. apríl 2013 var haldinn almennur kynningarfundur um tillögu að deiliskipulagi Eyrarinnar á Svalbarðseyri . Á fundinum kom fram nokkur andstaða við hugmyndir um fjölgun íbúðarlóða á skipulagssvæðinu , í ljósi nábýlisins við iðnaðar - og athafnasvæði og þess að nýjar lóðir geta hamlað uppbyggingu fyrirtækja á svæðinu . Skipulagsnefnd leggur til að nýjar lóðir á skipulagssvæðinu ( nr. 118 , 123 og 125 ) verði felldar út og tillagan auglýst skv. 41. gr . Skipulagslaga nr. 123 / 2010 . 6. 1304012 - Erindi varðandi grunnskóla í deiliskipulagiÍ bréfi frá 8. apríl 2013 upplýsir Erna Hrönn Geirsdóttir , fyrir hönd Skipulagsstofnunar , um niðurstöðu Umhverfis - og auðlindaráðuneytis um að eigi grunnskóli aðeins að þjóna tilteknum árgöngum grunnskólabarna skuli það tekið fram í deiliskipulagi . Erindið er sent öllum sveitarfélögum á Íslandi til leiðbeiningar . Lagt fram til kynningar . Fleira ekki gert . Fundi slitið kl. 19:00 .